

Številka: 35409-123/2024-2570-5



DOKUMENT JE ELEKTRONSKO PODPISAN!

Podpisnik: Ljubiša Stanojević Izdajatelj certifikata: SI-PASS-CA

Številka certifikata: 00F15538D900000000575 Potek veljavnosti: 04. 12. 2028

Čas podpisa: 20. 08. 2024 10:21

Št. dokumenta: 35409-123/2024-2570-5



DOKUMENT JE ELEKTRONSKO PODPISAN!

Podpisnik: Tanja Pucelj Vidović Izdajatelj certifikata: SI-PASS-CA

Številka certifikata: 00D6034AF700000000575 Potek veljavnosti: 05. 09. 2028

Čas podpisa: 20. 08. 2024 10:41

Št. dokumenta: 35409-123/2024-2570-5

Datum: 20. 08. 2024

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22

in 18/23), 40. člena Zakona o varstvu okolja (Uradni list RS, št. 39/2006-ZVO 1-UPB1, 49/06-

ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18- ZNOrg, 84/18-ZIURKOE, 158/20 in 44/22 - ZVO-2), v povezavi

s 301. členom Zakona o varstvu okolja (Uradni list RS, št. [44/22,](https://www.uradni-list.si/glasilo-uradni-list-rs/vsebina/2022-01-0873) [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE in [23/24),](https://www.uradni-list.si/glasilo-uradni-list-rs/vsebina/2024-01-0693) prvega odstavka 101.a člena Zakona o ohranjanju narave (Uradni list RS, št. 96/04, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb in

105/22 – ZZNŠPP), 111. člena Zakona o urejanju prostora (Uradni list RS, št. [61/17,](https://www.uradni-list.si/glasilo-uradni-list-rs/vsebina/2017-01-2915) [199/21](https://www.uradni-list.si/glasilo-uradni-list-rs/vsebina/2021-01-3971) – ZUreP-3 in [20/22](https://www.uradni-list.si/glasilo-uradni-list-rs/vsebina/2022-01-0380) – odl. US), v povezavi s tretjim odstavkom 298. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP), v upravni zadevi določitve planov za katere je treba izvesti postopek celovite presoje vplivov na okolje, za Občinski podrobni prostorski načrt stanovanjske soseske Rodine RO-02, Občini Žirovnica, Breznica 3, 4274 Žirovnica, ki jo po pooblastilu zastopa RRD, Regijska razvojna družba d.o.o., Ljubljanska cesta 76, 1230 Domžale, naslednjo

# ODLOČBO

1. V postopku priprave in sprejemanja Občinskega podrobnega prostorskega načrta stanovanjske soseske Rodine RO-02 ni treba izvesti postopka celovite presoje vplivov na okolje.
2. V postopku priprave in sprejemanja Občinskega podrobnega prostorskega načrta stanovanjske soseske Rodine RO-02 ni treba izvesti postopka sprejemljivosti vplivov izvedbe plana na varovana območja.
3. V tem postopku ni bilo stroškov.

# Obrazložitev:

I.

Občina Žirovnica, Breznica 3, 4274 Žirovnica (v nadaljnjem besedilu: pripravljavec plana), ki jo po pooblastilu št. 3503-0003/2020-9 z dne 14.03.2024 zastopa RRD, Regijska razvojna družba d.o.o., Ljubljanska cesta 76, 1230 Domžale, je po pooblaščencu dne 1.07.2024 na Ministrstvo za okolje, podnebje in energijo, Direktorat za okolje, Sektor za okoljske presoje (v nadaljevanju: ministrstvo) posredovala vlogo za izdajo odločbe o obveznosti izvedbe celovite presoje vplivov na okolje, vključno s presojo sprejemljivosti vplivov izvedbe plana na varovana območja, v

postopku priprave Občinskega podrobnega prostorskega načrta stanovanjske soseske Rodine RO-02 (v nadaljnjem besedilu: OPPN RO-02). Vlogi je bilo priloženo:

* + pooblastilo pripravljavca plana RRD, Regijski razvojni družbi d.o.o., št. 3503-0003/2020-9 z dne 14.03.2024, za zastopanje v predmetnem postopku,
  + mnenje Ministrstva za kulturo št. 35012-48/2024-3340-3 z dne 17.05.2024 o verjetnosti pomembnejših vplivov na okolje zaradi izvedbe OPPN RO-02,
  + mnenje Ministrstva za zdravje, Direktorata za javno zdravje št. 354-60/2024-6 z dne 21.06.2024, z mnenjem Nacionalnega inštituta za javno zdravje, št. 354-91/2024-2 (256) z dne 18. 6. 2024,
  + mnenje Zavoda RS za varstvo narave, OE Kranj, št. 3563-0179/2024-2 z dne 7.05.2024,
  + mnenje Ministrstva za naravne vire in prostor, Direkcije RS za vode, Sektorja območja

zgornje Save, št. 35021-11/2024-3 z dne 17.05.2024.

Pooblaščenec pripravljavca plana je dne 9.08.2024 vlogo dopolnil, ter predložil:

* + mnenje Ministrstva za kmetijstvo, gozdarstvo in prehrano, Direktorata za kmetijstvo št.

3504-43/2024/2 z dne 23.07.2024 in

* + mnenje Ministrstva za kmetijstvo, gozdarstvo in prehrano, Direktorata za gozdarstvo in lovstvo št. 3401-58/2006/45 z dne 7.08.2024.

Digitalno gradivo (»Izhodišča za pripravo OPPN RO-02«, št. projekta: 06/2024, 18.04.2024, izdelovalec: RRD Regijska razvojna družba d.o.o. Domžale) je v elektronski obliki dostopno na spletnem strežniku pripravljavca plana, na naslovu:

<https://zirovnica.si/izhodisca-za-pripravo-obcinskega-podrobnega-prostorskega-nacrta-ro-02/> .

II.

Na podlagi 301. člena Zakona o varstvu okolja (Uradni list RS, št. 44/2022 in 18/23 – ZDU-1O; v nadaljnjem besedilu: ZVO-2), ki je pričel veljati dne 13.04.2022, se postopki celovite presoje vplivov na okolje, začeti na podlagi Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17- GZ, 21/18 –

ZNOrg, 84/18 – ZIURKOE, 158/20 in 44/22 – ZVO-2; v nadaljnjem besedilu ZVO-1), končajo po določbah ZVO-1. Postopek celovite presoje vplivov na okolje za predmetni plan se je začel po sprejetem sklepu o začetku priprave plana dne 29.07.2020, med veljavnostjo ZVO-1, zato se bo zaključil v skladu z ZVO-1.

V skladu z določili 40. člena ZVO-1 je treba v postopku priprave plana, programa, načrta ali drugega splošnega akta (v nadaljnjem besedilu: plan), katerega izvedba lahko pomembno vpliva na okolje, izvesti celovito presojo vplivov na okolje (v nadaljnjem besedilu: CPVO), s katero se ugotovi in oceni vplive na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. Drugi odstavek 40. člena ZVO-1 določa, da se za plan izvede CPVO, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 51. člena ZVO-1 ali, če je zanj zahtevana presoja sprejemljivosti po predpisih o ohranjanju narave. Tretji odstavek 40. člena ZVO-1 določa, da se CPVO izvede tudi za drug plan, če ministrstvo oceni, da bi njegova izvedba lahko pomembneje vplivala na okolje.

V skladu z določili drugega odstavka 51. člena ZVO-1, Vlada RS predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja po Uredbi o posegih v okolje, za katere je

treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

Skladno z določili tretjega odstavka 298. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3), ki je začel veljati 31.12.2021, se postopki priprave prostorskih aktov, začeti na podlagi Zakona o urejanju prostora (Uradni list RS, št. [61/17,](https://www.uradni-list.si/glasilo-uradni-list-rs/vsebina/2017-01-2915) [199/21](https://www.uradni-list.si/glasilo-uradni-list-rs/vsebina/2021-01-3971) – ZUreP-3 in [20/22](https://www.uradni-list.si/glasilo-uradni-list-rs/vsebina/2022-01-0380) – odl. US; v nadaljnjem besedili: ZUreP-2), končajo po dosedanjih predpisih. Postopek priprave OPPN RO- 02 je bil pričet s sprejetjem sklepa o začetku priprave plana dne 29.07.2020 na podlagi 110. in

116. člena ZUreP-2, med veljavnostjo ZUreP-2, zato se bo zaključil v skladu z ZUreP-2.

Po določbah četrtega odstavka 110. člena ZUreP-2, ki se na podlagi 119. člena ZUreP-2 smiselno uporablja v postopkih priprave in sprejetja OPPN, ministrstvo, pristojno za okolje, na podlagi mnenj državnih nosilcev urejanja prostora odloči, ali je za plan ali njegovo spremembo treba izvesti celovito presojo vplivov na okolje.

Na podlagi 101. člena Zakona o ohranjanju narave (Uradni list RS, št. 96/04-ZON-UPB2, 61/06- ZDru-1, 8/10 ZSKZ-B, 46/14, 21/18-ZNOrg, 31/18 in 82/20; v nadaljnjem besedilu ZON) se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

III.

Ministrstvo je na podlagi pregleda »Izhodišč za pripravo OPPN RO-02«, ki jih pod številko 06/2024 aprila 2024 izdelala RRD Regijska razvojna družba d.o.o. Domžale, ugotovilo, da je izdelava OPPN določena v Občinskem prostorskem načrtu Občine Žirovnica (Uradni list RS, št. 41/19; 61/23). S predmetnim planom se na nepozidanem območju stavbnih zemljišč z namensko rabo SS (stanovanjske površine, ki so namenjene bivanju brez ali s spremljajočimi dejavnostmi) s površino približno 0,53 ha, ki ga obkrožajo obstoječi stanovanjski objekti, načrtuje umestitev 8 enostanovanjskih stavb K+P z dvokapno streho, katerih zazidana površina ne presega 180 m2 (po objektu). Faktor izrabe območja bo 0,35. Poleg osnovnih objektov so na parcelah predvideni tudi pomožni objekti enakega oblikovanja – lope/letne kuhinje, garažne stavbe.

Območje OPPN RO-02 leži znotraj naselja Rodine, na njegovem severovzhodnem delu. Na vzhodni strani območja je izven območja plana predvidena navezava na obstoječo javno pot JP 650175. Za prometno in komunalno infrastrukturo v območju je bilo že izdano gradbeno dovoljenje na osnovi potrebnih soglasij upravljalcev, ter vključuje: cesto širine 3,50 m s pločnikom 1,50 m in javno razsvetljavo, vodovod s hidrantno mrežo, cestno kanalizacijo meteorne odpadne vode s ponikalnicami ter kanalizacijo komunalne odpadne vode, NN električno omrežje s priključkom na obstoječo TP, kabelsko in telefonsko omrežje ter plinovod.

Na podlagi predloženega gradiva je ministrstvo ugotovilo, da za predmetni plan ni treba izvesti presoje vplivov na okolje na podlagi 51. člena ZVO-1 in Priloge 1 Uredbe o PVO (vrste posegov v okolje, za katere je presoja vplivov na okolje obvezna), saj ne vsebuje posegov, za katere je po Uredbi o PVO presoja vplivov na okolje obvezna.

Na podlagi 101. člena ZON se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani. Pooblaščenec pripravljavca plana je v postopku predložil mnenje Zavoda RS za varstvo narave, OE Kranj, št. 3563- 0179/2024-2 z dne 7.05.2024, iz katerega izhaja, da območje OPPN za prostorsko enoto RO-02 oziroma njegov daljinski vpliv meji na cono življenjskega prostora kvalifikacijske vrste mali

podkovnjak (Rhinolophus hipposideros). Zavod RS za varstvo narave glede na lokacijo in vrsto posega ocenjuje, da ob upoštevanju naravovarstvenih smernic izvedba plana ne bo pomembno vplivala na kvalifikacijsko vrsto, ter da OPPN za prostorsko enoto RO-02 ne bo pomembno vplival na varovana območja, zato meni, da presoje sprejemljivosti vplivov izvedbe plana v naravo na varovana območja ni treba izvesti.

Ministrstvo je na podlagi javno dostopnih podatkov (Atlas okolja, Agencija RS za okolje) tudi ugotovilo, da območje plana ne vsebuje posebnih varstvenih območij in zavarovanih območij narave. Ministrstvo soglaša z navedenim mnenjem Zavoda RS za varstvo narave, da OPPN RO- 02 ne bo pomembno vplival na varovana območja, zato meni, da za plan ni treba izvesti presoje sprejemljivosti na varovana območja narave po 101. a členu ZON.

Ministrstvo je v postopku preučilo tudi obstoj drugih okoljskih razlogov za uvedbo CPVO po določilih tretjega odstavka 40. člena ZVO-1 in 2. člena Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09; v nadaljevanju Uredba o merilih). Pooblaščenec pripravljavca plana je v postopku predložil mnenja Ministrstva za kulturo, Direktorata za kulturno dediščino, Ministrstva za kmetijstvo, gozdarstvo in prehrano, Direktorata za gozdarstvo in lovstvo, Ministrstva za kmetijstvo, gozdarstvo in prehrano, Direktorata za kmetijstvo, Ministrstva za naravne vire in prostor, Direkcije RS za vode, ter Ministrstva za zdravje, Direktorata za javno zdravje, ki so glede na vsebino plana pristojna za posamezne zadeve varstva okolja ali varstvo ali rabo naravnih dobrin, krajine ali varstvo zdravja ljudi ali varstvo kulturne dediščine.

Ministrstvo za kulturo, Direktorat za kulturno dediščino je v mnenju št. 35012-48/2024-3340-3 z dne 17.05.2024 navedlo, da se na območju urejanja ter v območju vplivov novih posegov na okolje nahaja enota nepremične kulturne dediščine: Rodine – Vas, naselbinska dediščina, EID 1- 09620, vključno z vplivnim območjem. Stihijske ali organsko zastavljene pozidave v vasi Rodine, ki je v 20. stoletju sicer bila deležna obsežne nove pozidave z družinskimi hišami v pravilnem urbanističnem rastru, ni, zato ni verjetnosti, da bi nova stanovanjska zidava bistveno vplivala ali spremenila varovane sestavine naselbinske dediščine. Zazidana bo zgolj prosta, trenutno travnata, vrzel med gosto stanovanjsko zidavo. Ministrstvo za kulturo, Direktorat za kulturno dediščino meni, da je glede na načrtovane ureditve ter varstveni režim in stanje kulturne dediščine verjetnost pomembnejših vplivov izvedbe plana na kulturno dediščino majhna, zato z vidika varstva kulturne dediščine ni treba izvesti celovite presoje vplivov na okolje.

Ministrstvo soglaša z ugotovitvami mnenjedajalca, da ni verjetnosti, da bi nova stanovanjska zidava bistveno vplivala ali spremenila varovane sestavine naselbinske dediščine, zato meni, da za plan ni treba izvesti celovite presoje vplivov na okolje z vidika varstva kulturne dediščine.

Ministrstvo za kmetijstvo, gozdarstvo in prehrano, Direktorat za kmetijstvo je v mnenju št. 3504- 43/2024/2 z dne 23.07.2024 navedlo, da po pregledu zgoraj navedenega gradiva ugotavlja, da predlagana prostorska ureditev ne posega na območje kmetijskih zemljišč, zato se do predlaganih ureditev ne opredeljuje.

Ministrstvo soglaša z ugotovitvami mnenjedajalca, da plan ne posega na kmetijska zemljišča, saj ureditveno območje predmetnega plana obsega nepozidana stavbna zemljišča z namensko rabo SS znotraj naselja Rodine, prav tako pa ne meji na kmetijska zemljišča, zato meni, da za plan ni treba izvesti celovite presoje vplivov na okolje z vidika varstva kmetisjkih zemljišč.

Ministrstvo za kmetijstvo, gozdarstvo in prehrano, Direktorat za gozdarstvo in lovstvo je v mnenju št. 3401-58/2006/45 z dne 7.08.2024 navedlo, da OPPN RO-02 ne posega na območje, kjer je dejanska in namenska raba gozd in ne bo imel negativnega vpliva na gozd in gozdni prostor, kakor se tudi z izvedbo OPPN RO-02 ne bodo poslabšale življenjske možnosti za divjad. Ministrstvo za kmetijstvo, gozdarstvo in prehrano, Direktorat za gozdarstvo in lovstvo meni, da izvedba OPPN RO-02 ne bo imela pomembnejših vplivov na okolje z vidika gozdarstva in lovstva.

Ministrstvo po preučitvi navedenega mnenja soglaša z ugotovitvami, da izvedba plana ne bo imela pomembnejših vplivov na okolje z vidika gozdarstva in lovstva, saj ureditveno območje predmetnega plana ne posega ali meji na gozd in gozdni prostor, z njegovo izvedbo pa ne bodo poslabšane življenjske možnosti za divjad, zato meni, da za plan ni treba izvesti celovite presoje vplivov na okolje z vidika varstva gozdov, gozdnega prostora ali divjadi.

Ministrstvo za zdravje, Direktorat za javno zdravje je v mnenju št. 354-60/2024-6 z dne 21.06.2024 navedlo, da soglaša s strokovnim mnenjem Nacionalnega inštituta za javno zdravje, št. 354-91/2024-2 (256) z dne 18. 6. 2024. Nacionalni inštitut za javno zdravje (NIJZ) je v svojem strokovnem mnenju zapisal oceno, da pričakovane spremembe posameznih sestavin okolja zaradi izvedbe plana OPPN RO-02 v naselju Rodine verjetno ne bodo tolikšne, da bi lahko pričakovali verjetno pomembne vplive na zdravje in počutje ljudi. Območje predvidenega plana se ne nahaja na vodovarstvenem območju, prav tako na območju ali v neposredni bližini ni izdanih vodnih dovoljenj za oskrbo s pitno vodo (najbližje vodovarstveno območje se nahaja severovzhodno od plana, v oddaljenosti približno 410 m). Območje se ne nahaja v območju poplavne nevarnosti. Vzhodno od meje obravnavanega območja OPPN poteka nizkonapetostno distribucijsko omrežje (nadzemne in podzemne izvedbe). Večina distribucijskega omrežja poteka po javnih površinah oziroma po površinah v javni rabi ali neposredni bližini. Območje stanovanj naj se po možnosti uredi tako, da bo odgovarjalo območju II. stopnje varstva pred hrupom. Hrup naj se na vseh virih zmanjša do najmanjše možne mere in omeji naj se širjenje hrupa v okolico. Posebna previdnost je potrebna pri virih hrupa, ki vsebujejo večji delež nizkih frekvenc, saj so te bolj moteče kot bi pričakovali na osnovi ocene hrupa sicer. NIJZ tudi ni evidentiral pomembnejših vplivov na okolje, ki bi v zvezi z izvedbo plana lahko vplivali na zdravje ljudi, ter območij, ki bodo zaradi vplivov plana na okolje verjetno prizadeta.

Ministrstvo soglaša z ugotovitvami mnenjedajalca, da pričakovane spremembe posameznih sestavin okolja zaradi izvedbe OPPN RO-02 ne bodo tolikšne, da bi bilo možno pričakovati verjetno pomembne vplive na zdravje in počutje ljudi, zato meni, da za plan ni treba izvesti celovite presoje vplivov na okolje z vidika varstva zdravja ljudi.

Ministrstvo za naravne vire in prostor, Direkcija RS za vode, je v mnenju št. 35021-11/2024-3 z dne 17.05.2024 navedlo, da priprava OPPN RO-02 verjetno ne bo pomembneje vplivala na okolje s stališča varovanja vodnega režima in stanja vode. Odpadne komunalne vode bodo odvajane v odpadno komunalno kanalizacijo. Območje se po podatkih prikaza Geohazard nahaja na območju geološko pogojene ogroženosti (plazljivo območje). Vpliv razmer geološke pogojene ogroženosti na predvideno urejanje prostora pa bo preverjano v nadaljnjih postopkih sprejemanja plana.

Ministrstvo soglaša z ugotovitvami mnenjedajalca, da priprava plana verjetno ne bo pomembneje vplivala na okolje s stališča varovanja vodnega režima in stanja vode, vendar poudarja pomembnost pravilnega načrtovanja ter zagotavljanja in izboljševanja stabilnosti terena na območju predmetnega plana, kar bo preverjal mnenjedajalec v nadaljnjih postopkih sprejemanja plana.

IV.

Na podlagi ugotovljenih dejstev, dokazov ter predloženih mnenj ministrstev in organizacij, ki sodelujejo v postopku CPVO je ministrstvo ugotovilo, da v skladu z določili drugega in tretjega odstavka 40. člena ZVO-1 ter merili iz 2. člena Uredbe o merilih, v postopku priprave in sprejemanja Občinski podrobni prostorski načrt stanovanjske soseske Rodine RO-02 ni treba izvesti postopka celovite presoje vplivov na okolje, niti presoje sprejemljivosti vplivov izvedbe plana na varovana območja po določilih 101. člena ZON. Skladno z določbami 40. člena ZVO je ministrstvo odločilo tako, kot izhaja iz 1. in 2. točke izreka te odločbe.

V tem postopku stroški niso nastali, zato je ministrstvo odločilo tako, kot izhaja iz 3. točke izreka te odločbe.

**Pouk o pravnem sredstvu:** Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži neposredno pisno ali pa se pošlje po pošti.

Postopek vodil: Ljubiša Stanojević Podsekretar

dr. Tanja Pucelj Vidović

Vodja Sektorja za okoljske presoje

Vročiti (elektronsko):

* RRD, Regijska razvojna družba d.o.o., Ljubljanska cesta 76, 1230 Domžale; [info@rrd-](mailto:info@rrd-domzale.si) [domzale.si](mailto:info@rrd-domzale.si)
* Občina Žirovnica, Breznica 3, 4274 Žirovnica; [obcina@zirovnica.si](mailto:obcina@zirovnica.si)

V vednost (elektronsko):

* Ministrstvo za kulturo, Direktorat za kulturno dediščino; [gp.mk@gov.si](mailto:gp.mk@gov.si)
* Ministrstvo za kmetijstvo, gozdarstvo in prehrano, Direktorat za kmetijstvo; [gp.mkgp@gov.si](mailto:gp.mkgp@gov.si)
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo; [gp.mkgp@gov.si](mailto:gp.mkgp@gov.si)
* Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)
* Ministrstvo za naravne vire in prostor, Direkcija RS za vode; [gp.drsv@gov.si](mailto:gp.drsv@gov.si)
* Zavod RS za varstvo narave, OE Kranj; [zrsvn.oekr@zrsvn.si](mailto:zrsvn.oekr@zrsvn.si)